
HERZOG ERNST. 477 

DAS BÄNKELSÄNGERLIED VOM HERZOG 
ERNST. 

(vergl. 7, 290 ff.) 

Herzog; Ernst, 
in gesaiigs weis. 

(Jiohse/initt) 

1 Es was ein herr was erenlreych 
Geheyssen Kayser Fridereich 

Als wir nun hören sagen 

Doch niemand wevfs zu diser Frist 

Wo er doch ye hin kämmen ist 

Man hört jn weyte klagen 

Beyde Ritter vnd auch die knecht 

Landleüt vnd auch Burgere 

Keyn recht mocht on jn werden schlecht 

Wo es im land nun were 

Welcher wider recht het gethan 

Zu hulden mocht er kummen nit 

Ein schwere hüls mfist er bestan. 

2 Er nam das aller schönste weib 
do ye gewan eyns Fürsten leib 
Vnd ymmcr möcht gewinnen 

Sie het ein son vnd das ist war 
Er war alt vier vnd zwentzig jar 
Er wolt mit seynen synnen 
Dem Kayser haben vergeben 
Man thet den Kayser warnen 
Der Kayser stalt jm nach dem leben 
Ffirwar er musts erarnen 
Hertzog Ernst was der son genant 
Der Kayser het jm than den todt 
Het jn die mitter nicht versandt. 

3 Die muler het den sun so hold 
Gab jm silber vnd rotes gold 
Rofs hämisch vnd auch leüte 

Sie thet jm manchen süssen segen 

Sie sprach, der lieb Got sol deyn pflegen 

Ymmer vnd auch all zeyte 

Von frewden bin jeh worden blol's 

Wie sol mir nun geschehen 

Meyn jomer der ist worden grofs 

Sol jeh dich nymmer sehen 

Zu hand wurden jr äugen rot 

Ein zeher dem andern nit entwich 

Recht sam der son leg vor jr todt. 

4 Sie kufst jn lieblich an seyn mund 
Sie sprach, nun spar dich Got gesund 
Damit für er seyn Strasse 

Sein gesind was michel vnd grofs 

Ach Got wie hart jn das verdrofs 

Yedoch fand er ein masse 

Er sprach, verzer jeh nun meyn gut 

Wo nym ich anders mere 

Dannocht so bin jeh vnbehüt 

Vnd furcht mir also sere 

Seynem gesind gab er vrlaub gar 

Also schied sich der Herr von jn 

Sie sprachen, wöll Got das er wol far. 

5 Dann eyner der was jm wol erkant 
Der het erfaren manche landt 

Vnd was ein Graff genante 

Auch frembde sprach was jm wol kundt 

Er kundt sie reden durch seyn mund 

Vnd was jm wol erkante 

Er het erfaren nahend vnd weyt 

In manches Fürsten lande 

Das halff jn wol zu aller zeyt 

So es jm kam zu hande 

Also in manchem Furstenthuih 

Darinn er offt erlanget het 

Von manchem Fürsten grossen rhum. 

6 Denselben er bey jm behielt 
Wann er keyn trew an jm verhielt 
In aller seyner schwere 

Er sprach, nun bist du weyfs genug 

Vnd darzu Edel vnd auch klug 
Milt vnd auch mütes gere 
Deyns leybs bist du wol ein degen 
Das red ich sicherleychen 
Des lebens bab jch mich verwegen 
Wir wollen fürbafs streychen 
Da wir noch beyd seind vnbekant 
Die Thonaw füren sie zu thal 
Durch Vngern in Kriechen land. 

7 Der Graff sprach, edler Fürst wo hin 
Stehet ewers hertzen begird vnd syn 
Da hin wil ich gern streychen 

Wann aller liebster herre meyn 
Allwegen wil jch bey euch seyn 
Von euch wil jch nicht weychen 
In allem herr das euch an gat 
Red jch gar vnuerporgen 
Meyn leyb herr bey euch bestat 
Den abendt vnd den morgen 
Was jr gebietet alle zeyt 
Das vnser beyder nutz mag seyn 
Vnd vnser seel nicht darumb leyd. 

8 Er sprach, vil liebster diener meyn 
Ich thu dir meyner hülfe scheyn 

Wo es dir nun gefeite 

Du bist von Adel hoch geporn 

Darumb hab jch dich aufserkorn 

Vnd gentzlich aufserwelte 

Aufs aller meyner Ritterschafft 

Des lafs du mich gemessen 

Wann selber müst du han die krafft 

Das jch nicht wil beschliessen 

Vor dir alle meyn heymüchkeyt 

Wes du begerst zu aller zeyt 

In deynem dienst bin jch bereyt. 

9 Darzu mäst du selber herre seyn 
Der Graff sprach, edler herre meyn 
Es schadt doch ewern ehren 

Do sprach der Fürst demtitigklich 

edler Graff so bitt jch dich 
Will du mich recht verhören 
Merck wie jch dasselbig vermeyn 
Hab darinn keyn verdriesse 
Wir wollen gentzlich bruder sein 
Redt er mit Worten süsse 
Was Got von vns beyden haben wil 
Der Graff der sprach, so sitz wir auff 
In Gottes namen faren wir hin. 

Herlzog Ernst für die Thonaw zu thal. 
(hoUschnitt) 

10 Die Thonaw füren sie zu thal 
Der meyl so vil wol one zal 
Zu eyner Stadt was gute 

Bey eynem berg der was so grofs 

Vnd da die Thonaw durchhin schofs 

Gar wee was jn zu mute 

Hertzog Ernst fragen da began 

Ob er dardurch möcht kummen 

Es antwort jm ein alter man 

Ich hab doch nie vernumen 

Das keyn mensch sey kummen hincyn 

Niemand weyfs wohin das wasser kumbt 

Ir mügt lieber heraussen sein. 

11 Hertzog Ernst bedachte sich 
Wie jn der Kayser zornigklich 
Gcthan het in die Achte 
Begreyfft er mich so leyd jch not 
Vil lieber kiefs jch hie den todt 
Gar recht er sich bedachte 

du lieber geselle meyn 

Lafs dich sein nicht betrüben 

Lafs es alhie gewaget seyn 

Den sack wol an die Rüben 

Wir haben gutes also vil 

Seyd jch mit euch aufs kummen bin 

So halt jch mit euch alle spil. 

12 Herlzog Ernst vnd auch seyn man 

Die zwen Herren lobesan 
Waren gar frembde geste 
Sie hetten beyde beides mut 
Sie kaufflen ein schiff das was gut 
Das Hessens bschlagen veste 
Mit eysen vnd mit stahel hart 
Als sie es wollen geniessen 
Sie wisten nicht jrs endes fart 
Das mocbt sie wol verdriessen 
Vnd wo das wasser gieng hineyn 
Sie speyfsten sieb wol auff ein jar 
Beyde mit kost vnd auch mit weyn. 

13 An eynem morgen trugens an 
Was man zu notdurfft solte han 
An speyfs vnd auch an rate 
Darzu den aller besten weyn 

So er doch in dem land mocht seyn 

Darzu jr sarenwate 

Ir glenn vnd auch jr scharffe schwerdt 

Behielten sie mit sinnen 

Sie verkauften jr gute Pferdt 

Vnd eyll.cn bald von hynnen 

Sie zugen in den berg hineyn 

Ir keyner kam herwider aufs 

Der singer der wolt trincken weyn. 

14 Sie schlugen auff jr liechl so hell 
Das schiff gieng aufs der massen schnell 
Auch was der berg so enge 

Hertzog Ernst aber da sprach 

Es dunckt mich keyn gut gemach 

Ob wir albie die lenge 

Solten in disem berge seyn 

Des mögen wir nicht geniessen 

Er sprach lieber geselle meyn 

Lafs dich seyn nicht verdriessen 

Wir mögen nuu nicht abelan 

Wir dorfften vns nicht han geschembt 

Het wir gefolgt dem alten man. 

15 Der vns das widerrathen hat 

F. D. A. VIII. 31 

Nim wifs wir nicht wie es vns gat 

Das wasser sie da zucket 

Es stiefs sie in die finster hineyn 

Do hetten sie nymmer tagcs scheyn 

Ir liecht das ward getunckelt 

Der nebel vnd die dicke dunst 

Dauon jr liecht ward kleyne 

Recht sara es wer gewesen ein prunst 

So sahen sie darinne 

Ja sprach der Fürst so lobesam 

Nun wifs wir nicht wie es vns gat 

Es möcht vns an das leben gan. 

16 Im antwort der geselle sein 
Er sprach, vil edler herre meyn 
Nun habt ein gut gemüte 

Wann Got vns wol gehelflcn mag 

Vnd das wir kummen an den tag 

Durch seyn vil werde güle 

Seyner gnaden ist all weit vol 

In berg vnd inn gefilde 

Derselb vns auch hie helffen mag 

Aufs disem berg so wilde 

An speyfs haben wir guten rat 

An Got sol wir verzagen nit 

Seyd vns das schiff zu thal wol gat. 

17 In disem grawsamlichen hol 
Gefiel jn das wesen nicht wol 
Sie horten grosses prausen 

Als olFt das wasser thet ein fal 
Wie laut es in dem berg erhall 
Darob begundt jn grausen 
Sie mochten hinauls sehen nicht 
Ir liecht was vil zu kleyne 
Das sie das schiff hetten gericht 
Von manchem grossen steyne 
Sie mustens selber lassen gan 
Sie mochten jm gehelffen nicht 
Daruon das schiff vil stöfs gewan. 

18 Sie rüfften beyde frii vnd spet 

Zu Got, das er jn hilffe thet 
Mit seyner macht so grosse, 
Vnd thet das an der rechten zeit 
Seyd vnser schiff zu beyder seyl 
Nympt manchen grossen stosse 
Es mag die leng geweren nicht 
Du helffest dann vns besunder 
reycher Got halt vns in pflicht 
Würck mit vns deyne wunder 
Vnd lafs vns hie verderben nicht 
Hilff vns aufs disem finstern hol 
Das wir schawen des tages liecht. 

19 Sie hetten da der freud nicht vil 
Sie wisten nicht jr endes zil 

Wo hin sie würden {Hessen 

Ob sich das schiff zu stucken stiefs 

Vnd sie in wilden wogen liefs 

Ir leben da verliessen 

Sie mochten wider keren nicht 

Das was jr grosse klage 

Sie füren krumb vnd vnuerricht 

Wol auff dem wilden wage 

Vnd die nacht lieff es also drat 

Manch hundert meyl durch den berg 

Keyn mensch der zal nicht wissen hat. 

Hertzog Ernst hawet den Karfunckel. 

(hohsehnitt) 

20 Sie füren durch den berg hinern 
Gegen jn gieng ein liechler scheyn 
Ir liecht das ward gar tunckel 
Ein ander liecht jn da erscheyn 
Vnd das was gar ein edler steyn 
Geheyssen der Karfunckel 
Hertzog Ernst schlüge daran 

Mit seinem guten schwerdte 

Bis er der steyn wol zwen gewan 

Nicht mer er da begerte 

An liecht jn furbafs nit gebrast 

31* 

Sie gesahen von des Sternes krallt 
Recht sam es wer der Sonnen glast. 

21 Den steyn legten sie da entpor 
Sie gesahen besser vil dann ror 
Do sie als wol gesahen 

Ir vorigs liecht was vil zu kleyn 
Ein liechten schein gab da der steyn 
Sie gesahen weyt vnd nahen 
Sie hetten seyn guten gewin 
Vnd kam jn wol zu stewre 
Sie sahen in dem berge hin 
Fürbafs die grossen knewre 
Daran das schiff gestossen het 
Sie laylen es mit fug daruon 
Das es keynen schaden mer thet. 

22 Do sprachen die zwen lobesam 
Keyn solchs wunder jch nie vernam 
Als hie in disem berge 

Das liecht bringt vns guten gemach 

Vnd jch mit äugen nie gesach 

Kern wildere herberge 

Darinn vns Got begäbet hat 

Auff diser reyfs so schwere 

Das vns an keynem liecht ab gat 

Noch so steen wir in schwere 

Wir habens lang getriben an 

Ich furcht der reyfs werd vns zu vil 

Vnd zu wenig zeyt auff der pan. 

23 Der steyn sie durch den berg hin bracht 
Wol auff dreyssig tag vnd nacht 

Der steyn jn als wol leuchte 

Hertzog Ernst alda für sich sach 

Es daucht jn gar ein gut gemach 

Gar recht jn da gedauchte 

Wie das er sech der Sonnen glantz 

Gar wol ward jni da zu mute 

Er sprach, nun ist meyn freud so gantz 

Vnd Got ist ye der gute 

Seyd das wir kummen an den tag 

Zu ruck Hessen sie da den berg 
Eyns Fürsten haufs da vor jn lag. 

24 Darnach do schifftens an das landt 
Die gegent was jn vnbekandt 

Sie westen nicht wo sie waren 

Ja Hertzog Ernst der sprach also 

Ich bin nicht traurig vnd nicht fro 

Wie sollen wir nun gebaren 

Ich meynt das weder kirch noch klaufs 

Wer in dem berg so wilde 

Nun stehet alhie eyns Fürsten haufs 

Das nympt mich grofs vnbilde 

Was Heyden herren mags geseyn 

Wir sollen zu der Burg dar gan 

So thfit es lieber herre meyn. 

25 Sie giengen zu der Burg hinan 
Die pforten fundens offen stan 
Die Burg was vnbehute 
Hertzog Ernst aber da sprach 

Ich meyn das ich solchs nie gesach 
Das keyn Burg ye so gute 
Leer stund es weren leut darbey 
Was will du das ich meyne 
Das lant mag leut wesen frey 
Stehet die Burg hie so eyne 
Sie giengen in die Burg zu hand 
Rufften, wo ist ein Bidermann 
Der weifs vns furbas in die land. 

26 Sie horten das niemant nichts sprach 
Do giengen sie in die gemach 

Sie truncken vnde assen 
Sie funden alles des genug 
Vnd das ein land doch ye getrug 
Hort was sie sich vermassen 
Sie wollen bleyben vber nacht 
Bifs das die leut dar kernen 
Also helten sie sich bedacht 
Wollen das land verneinen 
Sie sahen weyt für in das land 

Ein heer was raichel vnd auch grofs 
Kam zä der Bürge dar gerandt. 

27 Die abenthewr die sagt vns das 
Wie das ein reycher König was 
Der was der schnebleten leüten 
Der het dem König von Indiau 
Ein grosses hertzen Ieyd getban 
Ich wils euch gern bedeüleu 

Er was gezogen in das land 
Dem König von Indian 
Er het jm genummen ein pfand 
Das was sein Tochter so schon 
Der König der schnebleten leut 
Hertzog Ernst sach das here wol 
Gen der Burg ziehen zu der zeyt. 

28 Er sprach, liebster geselle meyn 
Nun thü mir deyner hilffe schein 
Alhie an disem orte 

Wie wollen wir dise Burg bewarn 

Vor diser grawsamlichen scharn 

Beschliessen wir die pforte 

Der Graft' der sprach, das rath jch nit 

Wir mögen nicht genesen 

Wir wollen schawen disen ritt 

Was volcks es möge weseu 

Wir wollen in ein winckel stan 

Das theten sie vnd sahen zu 

Do kamen vil schnebleter man. 

Wie die schnebleten leut kamen, vnd brachten des Königs 
tochter von Indian. 

{hohschnitt) 

29 Sie kamen dar mit reychem schall 
Sie fürten den König auff den saal 
Vnd er trug aulF ein kröne 

Die was mit gold wol beschlagen 
Vil edler steyn mocht sie tragen 
Seyn gewand leucht gar schone 
Es was mit Perleu wol vmbleyt 

wer mocht es vergelten 



»^ 



Die Junckfraw jren kummer seyt 
Sie gundt den König schelten 
Sie sprach, wie sol es mir ergan 
Ir habt mich böfslich gestolen 
Dem reychen König von Iodian. 

30 Der König west nicht was sie sprach 
Wann er sie lieblich ane sach 

Er nam jr schneeweyfs hende 

Er truckt sie in die hende sein 

Das gab jm minnigklichen schein 

Sie klagt jr grofs eilende 

Er vmbfienge das Junckfrewlein 

Der lieb jn seer gelüste 

Dieselbe hübsche junckfraw feyn 

Gar offte er sie da kufste 

Er truckt sie zu jm an der stund 

Ein schnabel grofs vnd vngehewr 

Stiefs er der zarten in den mund. 

31 Die junckfraw jämerlichen sehrey 
Sie sprach, nun ist meyn freud entzwey 
Erst meret sich meyn leyden 

Das jch dem vngefugen man 
Sol alhie wesen vnderthan 
Lieber wer jch verscbeyden 
mocht jch nicht ersterben ee 
Der jämerlichen stunde 
Mir thut sein grosser schnabel wee 
Wol in dem meynen munde 
Der König west nicht wie jr was 
Er meynt es wer jr bests gesang 
In jrem land sungen sie das. 

32 Der schnebler trib der freuden vil 
Mit der Junckfrawen one zil 
Darzu manche vnweyse 

Sie Sprüngen mit der magdt so seer 
Der schimpft* der was jr gar vnmer 
Sie mocht auch nicht der spcyse 
Ir was keyn frcwde da zu müt 



488 HERZOG ERNST. 

Dann mit weynen vnd mit scbreyen 
Sie erbarmbt da den Fürsten gut 
Vnd auch den Graffcn freyen 
In was wol vmb die junckfraw leyd 
Noch dornten sie sich nicht melden 
Der schnebler heer was also preyt. 

33 Die nacht was finster vberal 
Man fürt den König von dem saal 
Hyn an ein belh was weyte 

Das was gar köstlich bereyt 

Man hat die junckfraw drau geleyt 

Ir was gar lang die weyle 

Er legt sich zu der junckfraw feyn 

Do schrey sich die vngemute 

wo seind nun die freunde meyn 

Die mich sotten han in hüte 

Vnd wirdt maus heynl nicht vnderstan 

So müfs ich den schnebleten man 

Furbafs zu eynem manne han. 

34 Hertzog Ernst sich alda versach 
Hort was jra vor vnd nach geschach 
Ja jm vnd seynem geselle 

Er sprach, geselle vnuerzagt 
Wir wollen heißen diser magt 
Es kost recht was es wolle 
Es mufs alhie gewaget seyn 
Die würst wol an den bachen 
Der Graff sprach, lieber herre meyn 
Wir wollen vns zu jr machen 
Vnd sollen jr heynt beye stan 
Hilfft vns Got das vns gelinget 
Vns danckt der Künig von Indian. 

Hie erschlecht Hertzog Ernst den schnebleten König. 

{hohschnitf) 

35 Der sehneblet man gar sere facht 
Mit der Junckfraw die langen nacht 
Er kundt sie nicht bezwingen 

Vnd das sie ihet nach seynem müt 

Als man jhenhalb Reynes thut 

Er gund seer mit jr ringen 

Hertzog Ernst der sliefs aufF die thur 

Den Kunig er da erschreckte 

Er zog sein gutes schwert herfür 

Den Kunig er da weckte 

Er schlug jm ab das haupte seyn 

Er sprach, wol auff gen Indian 

Du aufserwelte Junckfraw feyn. 

36 Vnd do der schlag also ergieng 
Die junckfraw den herren vmbfieng 
Mit weyssen armen plancke 

Sie sprach, o lieber herre meyn 
Meyn müter ist ein Kunigin 
Sie mag euch gar wol dancke 
Meyn vatter ist ein Kunig reych 
Vnd hat so vil des gutes 
Vnd ist das jr erlöset mich 
Er ist eyns millen gmütes 
Bringt jr mich wider heym zu land 
Ich sprich er gibt euch zu eygen 
Ja Indian das gute land. 

37 Darnach do sahen sie zu hand 
Die schlussel hangen an der wand 
Die zu der Burg gehorten 

Sie sperten auff thfir vnde thor 
Manch starcker rigel was daruor 
Die schnebler gar nichts horten 
Die warheyt jch euch sagen sol 
Es gieng als sie nur wolten 
Die schnebler waren mud vnd vol 
Des haben sie entgolten 
Sie betten beyd ein kurtzen syn 
Wie sie die schönen Kunigin 
Brechten von der Bürge dahyn. 

38 Ja Hertzog Ernst do an sich nam 
Vnd was jm vnter wegen kam 

Die letz kundt er jn geben 
Er were doch kleyn oder grofs 

Der brawt er sieber nicht genol's 
Es galt yedera seyn leben 
Sie giengen beyd in eynen stal 
Da stunden Hofs darinne 
Hertzog Ernst het alda die wal 
Er nam drey nach seym synne 
Darauff rittens all drey hindan 
Des morgens fand man ligen todt 
Vil manichen schnebleten man. 

39 Ir kleynat namen sie mit jn 
Die sie brachten mit jn dahin 
Vnd auch jr guten wehre 

Das ander bleyb dahinden stan 

Wer sich des hat genumen an 

Des achten sie nicht sere 

Sie hellen da zu beyten nicht 

Mancher schnebleter manne 

Die stunden auff in der geschieht 

Ynd eylten da von danne 

Die Junckfraw hellen sie verlorn 

Den Künig und manchen schnebler 

Die schmacheyt thet jn allen zorn 

40 Wie es jn doch ergangen ist 
Sing jeh euch yetzt zu diser frist 
Allen wol von der mayde 

Wie sie die zwen brachten von dann 
Ja Hertzog Ernst vnd auch seyu man 
Es kam jn nicht zu layde 
Sie ritten beyde tag vnd nacht 
Bus sie kamen zu lande 
Ir keynes essen nie gedacht 
Bits das man jr wol kandte 
Sie müsteu reyten weyt vnd preyt 
Vnd auch durch manche gute Stadt 
Des was die junckfraw gar gemeydt. 
41 Do sie also kamen von dann 
Die herren beyd gar lobesan 
Sie seind des wol zu preyse 
Mit ju die jung Kunigin reyu 

Vnd auch die zwen Karfunckelstein 

Behielten sie mit fleysse 

Sie eylten alda schnelligklich 

Was sie mochten eriagen 

Der Graff sprach, edle junckfraw reich 

Ob jr vns wollet sagen 

Wie was die sach vmb euch gethan 

Das sie euch gefangen fürten 

So mancher schnebleter man. 

42 Sie sprach zu den Herren behend 
An meynes vatlers hoffe seiud 

Gar vil seltzamer leüte 

Ein schnebleter was vnter jn 

Durch den jch hie verraten bin 

Wol zu der selben zeyte 

Er legt zu erst seyn hand an mich 

Vnd do es jm ward eben 

Auff jn het jch keyn sorg sprich jch 

Das er mich solt bin geben 

Er bracht mich in das eilend meyn 

Dasselb bracht grofs trauren zu hand 

Dem vatter vnd der muter meyn. 

43 Noch raer so thu jch euch bekandt 
Sie kamen heymlich in das landt 
Vnd hetten da vernummen 

Wo jch offt reyt kürtzweylen hin 
Für eynen wald stund vnser syn 
Sie waren vor dar kummen 
Ich reyt allein wol in den wald 
So gar in kurtzer stunde 
Der schneblet man kam also bald 
Vnd hielt mir zu meyn munde 
Das jch keyn geschrey mochte han 
Vnd all zu haud kamen gerandt 
Vil manicher schnebleter man. 

44 Sie fürten mich gar bald mit ju 
Vber ein wasser schifftens hin 

Sie zugen ou gebrechte 

Durch manchen grossen iiuslera wald 

Vor leyde was mir heyfs vnd kalt 

Ich kam in grol's anfechte 

Tag vnd auch nacht ritten sie seer 

On alles nider legen 

Der schneblet König kam mit eym heer 

Gar krefftigklich entgegen 

Ich must alleyn vnter jn stau 

Sie fürten mich gar bald dahin 

Da jr mir habet hilff gethan. 

45 Des jch euch nit verdanckeu kan 
Ir werden lierren lobesan 

Ich mag sein nit emperen 

Was herren jr nun mögt geseyn, 

Der Graff sprach, Edle junckfraw feyn 

Ich sag euch das so geren 

Hertzog Ernst heyst der herre meyn 

Ist von Adel hoch geporen 

Vnd so ist es die muter seyn 

Ein Kayserin aufserkoren 

Auch so bin jch ein Graff so frey 

Vnd der jm wol gedienen kan 

Vnd in den nöten wonen bey. 

46 Wir haben abenthewr begert 
Der seind wir worden wol gewert 
Bifs wir daher seind kommen 

Wir f&ren durch eynen finstern bergk 

Auff eynem grossen wasser werck 

Lang zeyt wir darinnen namen 

Wir wollen euch das thun bafs bekandt 

Wie es vns sey ergangen 

Wenn wir euch bringen heym zu landt 

Nach dem tlifit vns verlangen 

Sie meynten jr sorg het ein eud 

Erst kamen sie in grosse not 

Die gieng jn kurlzlich in die hend. 

47 Nun hörent was jn da geschach 
Des morgens do der tag her brach 
Auff eynem weyten gefilde 

Do lagen starcker Rysen drey 

Der eyn sprach, nun lugt wie jm sey 
Ich sich drey menschen bilde 
Die müssen vns geben eyn pfand 
Wir lassens sunst nicht reyten 
Den lincken fürs die rechten hand 
Ja wol zu disen zeyten 
Aufs zugen sie die jren schwerdt 
Hertzog Ernst vnd auch seyn manne 
Sie ritten drey schnelle pferdt. 

48 Vil scharffer pfeyl vnd gut geschofs 
Waren dabey in eynem Schlofs 
Daruon sie lieffen here 

Dem edlen Fürsten was so gach 
Ein Ryfs der lieft" jm hinden nach 
Zu strcyten was seyn gere 
Hertzog Ernst vnd auch seyn mann 
Mästen zu inen reyten 

Hir streyt Hertzog Ernst vnd der Graff mit den Rysen vnd 
den Zwergen, vnd behalten den sige. 

(holsschnitt) 

Sie griffen die drey Rysen an 
Wol zu den selben zeyten 
Sie schlügens alle drey zu todt 
Got halft" jn zu der selben stund 
Sie kamen bald aufs grosser not. 

49 Sie ritten in der kül genug 

Vnd da sie nie keyn strafs hin trag 
Vber manch wilde hayde 
Sie ritten vber manchen berg 
Es. begegnet jn ein kleyner Zwerg 
Er schwur bey seynem ayde 
Sie betten vnfreundlich gethan 
Vnd dorfften für nicht reyten 
Er sprach, jch mag es nicht gelan 
Ir must mit mir da streyten 
Oder gebt mir das mägetleyn 
Steygt ab vnd gurt ewre Rofs bafs 
Es mäfs alhie gefochten seyn. 

50 Hertzog Ernst ward aber jenen 
Ich hab der leüt nie gesehen 

Die mit mir dorfften streyten 

Er sprach, jch gib dir kampffs genug 

Drey Rysen jch erst heut erschlug 

So gar in kurtzen zeyten 

Es mag euch anders nicht ergan 

Oder gebt mir die maget 

Ich mag euch streytens nicht erlan 

Also das Zwerglein saget 

Hertzog Ernst vnd auch seyn man 

Thetten gar eynen grossen streyt 

Der Zwerg gar kaum von jn entran. 

51 Sie ritten fürbafs aber dar 

Das Zwerglein bracht eine grosse schar 

Der andern Zwerg on masse 

Sie hetten eynen grossen wald 

Gar schier verhawen vnd verfalt 

Vnd dem Forsten die Strasse 

Die Junckfraw waynet vnde sprach 

aller liebster herre 

Erst hebt sich vnser vngemach 

Ich furcht halt vnser sere 

Er sprach, junckfraw gehabt euch wol 

Got halff vns dort aufs grosser not 

Vnd der vns auch hie helffen sol. 

52 Sie theten manchen herten streych 
Bis yeder vnter ein pusch weych 
Vnd das man seyn nicht funde 

Er sprach, jr kleynen leütlein 
Vnd wöit jr vnser mcyster seyn 
Das wer sam wir nicht künde 
Durch vernunfft wendt ewer vngunst 
Wollet jr euch hie verbergen 
Villeicht erdenck wir auch ein kunst 
Das wir euch hie besengen (so) 
Ja Hertzog Ernst vnd auch seyn man 
Zündten an den grossen walde 
Vil manig Zwerg darinn verpran. 



HERZOG ERNST. 495 

53 Der wald was lauter fewrin gar 
Die herren mit der Junckfraw klar 
Kamen daruon hineyne 

Auff eynen fels hoch vnde tieff 
Die Junckfraw jämerlichen rieff 
Betrübt waren jr synne 
Alhie so müfs wir leyden not 
Hinab mög wir nicht kummen 
Der Graff gab dem herren eyn rat 
Das bracht jn guten frummen 
Von Rossen namens die riemen do 
Ynd Hessen sich daran zu thal 
Do ward die Junckfraw wider fro. 

Hie mosten sie sich an eynem felsen ablassen vnd jre Rofs 
lassen steen, vnd musten hernach zu fufs gehen. 

{holzschnitt) 

54 Die drey Rofs Hessen sie da steen 
Dahin zu füfs musten sie geen 

Sie betten lutzel speyse 

Hertzog Ernst vnd der Graff so gut 

Trösten die Junckfraw hochgemut 

Mit süssen worten leyse 

Wann Got der wil vns nicht verlan 

Gelaubt vns sicherleyche 

Den last vns aüzeyt ruffen an 

In seynem höchsten reyche 

Das er vns zu den le&ten bring 

Aufs disem wilden wald so grofs 

Vnd vns darinn nicht misseling. 

55 Do sie vollendlen dise that 
Gar bald sie eylten von der stat 
Es was keyns beytens mere 

Zu grossem fliehen was jn gach 
Sie forchten seer man eylt jn nach 
Vnd kernen in grosse schwere 
Sie giengen manche wilde strafs 
Als jch euch wil bedeuten 
Das sie da legten keynen plofs 

Als von des Zwerges lefiten 
Sie ketten gar bald aufs dem wald 
Sie niemand horten noch sahen 
Auff ein gefild sie kamen bald. 

56 Sie kamen alle drey zu hand 
Gar bald auff eynen prcyten sand 
Da flofs ein wasser schone 
Darauff sich doch ein Fischer für 
Sie fragten jn wie thewr er schwur 
Es gieng gen Indiane 

Die Junckfraw lachet da zu hand 
Sie sprach, jr lieben herren 
lndian ist meyns vatters land 
Wir sind dem nun nicht ferren 
Wann dises wasser kenn jch wol 
Hertzog Ernst vnd auch der Graff 
Die wurden aller freuden vol. 

57 Sie sprach zum Fischer, guter man 
Wilt du guten mut von vns han 
Für vns das wasser nider 

Er sprach, jch hab ein schiffelein 

Es duncket mich zu kleyne sein 

Also sprach er hinwider 

Sie machten beyd sam eynen flofs 

Mit grofsen bäumen schwere 

Wann sie keyn.werck doch nie verdrofs 

Der Junckfrawen zu ehre 

Darauff sie sassen alle drey 

Die junckfraw lachet vnde sprach 

Nun seind wir der schnebler frey. 

Hie faren sie alle drey auff eynem flofs. 

(Aahsehnitt) 

58 Das wasser furcn sie zu thal 
Der meyl so vil wol one zal 
Sie waren sorgen one 

Sie hetten freud vnd guten mut 
Kamen zu eyner Stadt was gut 
Do sprach die wol gethone 

Ir herren secht die guten Stadt 
Die ist meyns vatters eygen 
Vnd auch vil bessere er noch hat 
Das wil jch euch noch zeygen 
Do sprach der edel Fürst zu hand 
Nun seyd das jr bekennet seyt 
So schiff wir frölich an das land. 

59 Vnd do sie ruckten an das landt 
Zu hand ward da ein Pot gesandt 
Wol hyn gen Indiane 

Vnd da der König mit baufs safs 
Das nie kein pot so wiikum was 
Er sprach, seyt Iaydes one 
Vnd gebet mir das polten brodt 
Ich kund euch liebe märe 
Verdienet wil jch han den todt 
Ob jch das nicht bewere 
Zu land ist ewer tochter kummen 
Der Konig sprach, vnd ist es war 
Es sol dir bringen grossen frummen. 

60 Ja herr der König es ist war 
Ich sag euchs nun gar offenbar 
Es ist heut der dritt tage 

Das jch bey ewer tochter was 

Der König sprach, nun wol mir das 

Ich nymmer mer wil klage 

Meyn leyd vnd auch nieyn vngemach 

Ich wil des nyramer jenen 

Nun wol mir heut vnd nymmer ach 

Sol jch meyn tochter sehen 

So ist vergangen all meyn peyn 

Seyd das mir Got geholffen hat 

Das kummen ist die tochter meyn. 

61 Der König vnd die Kunigein 
Mochten doch nit fröer geseyn 
Dann nur diser Botschaffte 
Der König seyu tochter began 
Mit manchem Ritterlichen man 
Er wolt mit heres kraffte 

Z. F. D. A. VIII. 32 

Holen die liebsten tochter seyn 
Ich mags nicht lenger treyben 
Ob man dem singer nicht gibt weyn 
So wil ers lassen bleyben 
Wann er jn nicht geheißen kan 
Vnd das sie kummen wider heym 
Er wil vorhin zu triucken han. 

62 Die reyfs ward lenger nicht gespart 
Der Künig macht sich auff die fart 
Zu seyner tochter schone 

Er zug gar schnelligklichen dar 
Er nam mit jm ein grosse schar 
Auch gar manchen dienstmanne 
Darzü manche Junckfrawen feyn 
In gold gunden sie brangen 
Do der Kunig vnd Königin 
Ir tochter gunden sehen 
Die warheyt mag jch sprechen wol 
Sie wurden beyd an krefften schwach 
Yedoch wurden sie freüden vol. 

Hie empfecbt der König sein tochter. 
(holzschnill) 

63 Nun höret wie der König sprach 
Do er sein tochter ane sach 
Zergangen seynd meyn schweren 
Er vmbfienge das megetlein 

Vnd hiefs sie Got wilkummen seyn 

Er fragt wer die zwen weren 

Sie sprach, das sag jch dir zu band 

Sie seind her mit mir kummen 

Hertzog Ernst ist ers genant 

Er hat mich dort genummen 

Sie da zeygen auff jn began 

Deyn land vnd auch meyn eygen leyb 

Sol er gentzlich für eygen han. 

64 Der Kunig sprach, das thu jch nicht 
Vnd was mir halt darumb geschieht 
Ich gib dich keynein manne 

Den jch selbs nicht erkennet han 

Vnd ob er sey ein Biderman 

Er sey auch Edel danne 

Do sprach die edel Junckfraw feyn 

Zu hilff ist er mir kumraen 

Darumb so wil jch wesen seyn 

Er hat mich dort genumen 

Darzfi ist er ein Biderman 

Du müfstest mich sunst han verlorn 

Het Got vnd er nicht hilff gethan. 

65 Der Graff vnd seyn Herr zornig ward 
Da sie die red helten gehört 

Sie sprachen beid furware 

Wir lassen euch der tochter nicht 

Vnd was vns halt darumb geschieht 

Das reden wir offenbare 

Mit sorgen brachten wir sie dann 

So ferr aufs frembdem lande 

Zum weib mein herr der sol sie han 

Sie hat auch seyn keyn schände 

Do sprach der Kunig vnbetrogen 

Habt euch meyn liebes kind zum weib 

Vnd lafst vns heym zu land zogen. 

66 Nun wil jch euch verbriefen mer 
Vor disen herren vngefehr 

Meyn land vnd auch meyn leüte 

Meyn Biirg vnd alles das jch han 

Wil jch euch machen vnterthan 

Vor disen herren heute 

Vnd vor den Fürsten die da sind 

Vnd das es euch beleybe 

Auch meyn so minnigkliches kind 

Habt euch zu eynem weybe 

Ir solt nach meynem tode seyn 

Gewaltig vber Indian 

Ein herr vber die tochter meyn. 

67 Sie zugen hin gen Indian 
Der Künig liefs beruffen schon 
Thurnieren vnde stechen 

32* 

Es was da grosser kurtzweyl vil 
Von mancher hande seytenspil 
Die schilt vnd sper zerbrechen 
Die bochzeyt wert viertzehen tag 
Fürwar thu jch euch sagen 
Zu hoff da was eyn grosse klag 
Mit wayncn vnd mit klagen 
Bifs Hertzog Ernste schüff also 
Das der Künig vnd all seyn volck 
Des Fürsten wurden alle fro. 

68 Die hochzeyt was erschollen preyt 
Ein man das lofs erfur vnd reyt 

Er kam auch dar gegangen 
Er zoch wol aufs der schnebler landt 
Im was wol vmb die sach bekandt 
Er ward gar schon empfangen 
Sie sprachen, du vil guter man 
Sag vns die rechten märe 
Wie was die sach also gethan 
Wol vmb der schnebler here 
Do jn der Künig was erschlagen 
Vnd do die Junckfraw was dahin 
Er sprach, das kan jch euch sagen. 

69 Sie hetten den Künig wol verklagt 
In was nur alleyn vmb die magt 
Das jn die was verschwunden 
Daruon ward bitter jr gedanck 

Ye eyner an den andern sprangk 

Sie schlügen tieffe wunden 

Do hüb sich angst vnd grosse not 

Von jamerlichem streyten 

Wann da blib mancher schnebler todt 

Wol zu den selben zeyten 

Eyner gab dem andern die schuldt 

Do jn das laster was geschehen 

Sie kamen in grofs vngedult. 

70 Es was geredt an eynen mau 
Er solt jr bafs gehütet han 
Das was der Kamerere 

Derselb der het verschlafen das 
Vnd dasselbe vmb keynen hafs 
Noch vmb keyn böse märe 
Sprachen der König ist erschlagen 
Es kumpt von deynen schulden 
Fürwar es wirt dir nicht vertragen 
Des must du kummer dulden 
Es kam der Kamerer auch in not 
Das jn der König was erschlagen 
Er must darumb kiesen den todt. 

71 Sie hetten gar ein grossen straul's 
Recht sam das wetter schlug ins haufs 
Sie eylten aufs mit schalle 

Auff manche Strasse da hindan 

Das jr des volcks im haufs zerran 

Sie wurden grimmig alle 

Sie westen all nicht wie jm was 

In allen disen dingen 

Vnd ob man sie wurd letzen bafs 

Vnd mer zu schaden bringen 

Vnd ob der Teuffei wer im land 

Sie eylten wider haym zu haufs 

Vnd beschlussen die Burg zu band. 

72 Er sprach, hab danck du gütter man 
Du hast jm also recht gethan 

Das du vns also eben 

Nun von den sachen hast geseyt 

Gar ein newes guttes hoffkleyd 

Dasselb sol man dir geben 

Der Preütigam vnd auch sein man 

Vnd die Kunigkliche maget 

Die haben dise ding gehan 

Daruon du hast gesaget 

Von jn seind sie nider gelegen 

Nun bleib du hie auff der hochzeyt 

Vnd hilff vns der kurtzweyl pflegen. 

73 Da er die red nun het gethan 
Horten die Fürsten lobesan 

Sie waren erst dar kummen 

Sie theten die zwen fast ansehen 
Vnd gunden jn grofs lob veriehen 
Da sie die that vernumen 
Vnd das erhall auff der hochzeyt 
Also mit grossen brechten 
Lob vnd ehre ward jn geseyt 
Von Rittern vnd von knechten 
Das sie es hetten geschickt also 
Es frewet sich der alt Konig 
Der grossen ehre vnd wirde do. 

74 Da sagten sie da bafs die mär 
Vnd wie es jn ergangen wer 
In eynem finstern berge 

Wie sie eyn wasser trug hineyn 

Vnd auch von dem Karfunckelsteyn 

Vnd von den kleynen Zwerge 

Vnd wie sie fast stritten mit jn 

Ee das sie sich erwerten 

Wie sie die Junckfraw brachten hin 

Vnd auch vor jn ernerten 

Sie sprachen, edler Künig feyn 

Heyn man lebt yetz auff erden nicht 

Des ewcr tochter bafs mag geseyn. 

75 Von diser red ich lassen wil 
Sie schallierten auff seylenspil 
Vnd kurtzten da jr stunde 

Es leuchtet da der Karfunckelsteyn 

Auch manche junckfraw hübsch vnd rein 

Mit jrem roten munde 

Sie waren all gezieret wol 

Mit purpur vnd mit seyde 

Vnd goldt als jch euch sagen sol 

Von köstlichem geschmeyde 

Darbey mancher stoltzer degen schon 

Das man kaum grossere freude 

Nie gewunnen het in Indian. 

76 Do nun die hochzeyt da ergie 
Hertzog Ernst doch nie entlie 
Er wolt ein vrlaub nemen 

Der Künig sprach, jr werder mau 
Nun wölt jr yetzund vrlaub hau 
Müst wir vns ymmer Schemen 
Ir kumpt also von hinnen nicht 
Ir müst lenger hie bleyben 
Vil grosser kurtzweyl euch beschicht 
Ir solt ewer weyl vertreyben 
Vnd haben eynes Fürsten leben 
Gold silber vnd auch gut gewand 
Ich wil euch des den vollen geben. 

77 Ja Hertzog Ernst alda belib 
Der langen zeyt er vil vertrib 
ßil's auff die zehen iare 

Es was keynem Fürsten nie bafs 

Wann weyl er zu Indian was 

Ich red das offenbare 

Er reyt im land Thurnieren weyt 

Zu stechen tafeis runde 

Hirsch vnde wild zu mancher zeyt 

Mit habich vnd mit hunde 

Vnd wenn man nun zu tische sal's 

Hertzog Ernst vnd seyner frawen 

Zu spilen gach in dem pret was 

78 Hertzog Erust gefiel das land wol 
Dauon sein hertz ward freudeu vol 
Man hört das von jm sagen 

Im schencket die alt Künigein 

Auch beyde speyl's vnd auch den wein 

Vnd gwand gar wol beschlagen 

Es was so Ritterlich gethan 

Er het darumb gestritten 

Hertzog Ernst vnd auch seyn man 

Haben so vil erlitten 

Der König gab jn grosses gut 

Von lieb seyner tochler vil reyn 

Trugen die zwen ein freyen müt. 

79 Er gab jn gar ein reychen sold 
Beyde grofs silber vnd auch gold 
Im vnd seyneni geselle 

Der mit jme was kummen aus 

Sie litten beyd vil manchen straufs 

Es merck nun wer da wolle 

Ir mögt darbey gar wol verstan 

Wie es jn ist ergangen 

In diser Stadt zu Indian 

Wurden sie schon empfangen 

Ja Hertzog Ernst vnd auch sein man 

Grofs ehre erwarben sie beyd 

Von dem König aufs Indian. 

80 Eyns nachtes er sich nider leyt 
Wol zu der hochgelobten meydt 
Er gedacht an die Achte 

Es gieng hin gen der mitternacht 
Hertzog Ernst der lag vnd betracht 
Gar recht er sich bedachte 
Wie er gern Kayser zornigklich 
So lebt in grosser schwere 
Er wolt jn grossen tugentlich 
Mit guten worten sere 
Er ward mit jm selbs vbereyn 
Das er dem Kayser schicken thet 
Die zwen edeln Karfunckelsteyn. 

81 Da versünet er des vatters zorn 
Der edel Fürst so hochgeporn 

Er thet jn aufs der Achte 
Dareyn er jn vor het gethan 
Ja Hertzog Ernst vnd auch sein man 
Beyd von Ritters geschlechte 
Der Graft" wont jm in trewen bev 
Den abend t vnd den morgen 
Er dient dem edlen Fürsten frey 
Gar offt mit grossen sorgen 
Ee dann sie kamen in die stat 
Gen India mit grosser ehr 
Da sie der König begäbet hat. 
S2 Er schreyb der muter liebe mär 
Wie es jm wol ergangen wer 
So ferr in frembdem lande 

Die muter was der mär so fro 
Das er ein Herr was worden do 
Der Kayser sprach zu hande 
Seyd er so freundtlich hat volbracbt 
Vnd zu hoher ehr ist worden 
So thün jch jn aufs meyner Acht 
Gen jm auff fridens orden 
Vnd das mag doch nit abegan 
Die weyl jch das leben mag han 
So wil jch jn nicht sehen an. 

83 Noch wil jch jm die liebe ihän 
Recht sam er wer meyn eygcn sun 
Vmb willen seyner gäbe 

Auch vmb die grossen manheyt seyn 

Das er die Edel Kayserin 

Nach mir in ehren habe 

Vnd das es jr thu auch keyn not 

Dieweyl sie hab das leben 

So wil jch jm nach meynem todt 

Das Kayserthum auff geben 

Ein brieff der ward geschriben schon 

Der Kayser jn bestälet da 

Er hanckt seyn Insigel daran. 

84 Die muter schreib herwider mer 

Wie er ein Herr von Braunschweyg wer 

Das thet sie wol beweren 

Sie schreyb dem König von Indian 

Er solt die potschafft recht verstan 

Er sprach, das hör jch geren 

Seyd das es Gott hat selbs gefugt 

Vnd jch die warheyt finde 

Das mich redlich wol benugt 

Gen jm vnd meynem kinde 

Vnd er ist kummen also her 

Von eynem Hertzog also frey 

Das mir keyner nicht lieber wer. 

85 Darnach thet man jm grosse ehr 
Im vnd seynem gesellen herr 
Der mit jm was aufs kummen 

Ja auff vertust vnd auff gewin 

Ein lange zeyt was bald dahin 

Das habt jr wol vernummen 

Man gab jm da das beste land 

Bald het es jm geschworen 

Dem edlen Fürsten zu hand 

Von Adel hoch geporen 

Mit grossem gwalt vnd Rilterschafft 

Die hielt er also lange zeyt 

Er kam darnach in grosse krafft. 

Hie empfecht Hertzog Ernst die Kayserlichen krön. 

(hohsc/initt) 

86 Der Kayser da heraussen starb 
Bald Hertzog Ernste auch erwarb 
Das Kayserthum mit krallte 

Er zoch heraufs also zu band 
Wann jm gefiel das Teutsche land 
Bafs dann die Heydenschaffte 
Sie waren jm gehorsam gar 
Recht sam er bey jn were 
Er nam der muter eben war 
Sie het gewalt vnd ehre 
Er ward eyn forchtsara Kayser feyn 
Das beyde Ritter vnd auch knecht 
Im mästen vnterthenig seyn. 

87 Tr sollet mich noch mer verstan 
Ich wil euch körtzlich wissen lan 
Wie es jm mer ergienge 

Sein schwälier dort auch tode lag 

Hertzog Ernst der reyt nacht vnd tag 

Die Krön er auch empfienge 

Das Künigreych zu Indian 

Er ward des gar geweitig 

Mit ehren trug er wol ein krön 

Mit tugent manigfeltig 

Er schufF es in dem land also 

Das beyde arm vnd auch rcyche 

Seynes gewaltes wurden fro. 

88 Hertzog Ernst des auch nicht vergafs 
Vnd der bey jm gestanden was 

Den abendt vnd den morgen 
Dem macht er da gar vnterthan 
Das gantz Künigreych Indian 
Er lebt on alle sorgen 
Er ward ein mechtig Kunig grofs 
Er het das wol verschuldet 
Das er der reyse auch genofs 
Wann er offt kummer duldet 
Gedacht der edel Kayser an 
Das er bey jm gestanden was 
In nötten als ein bidermann. 

89 Ich kans nicht lenger treyben hie 
Wann grofse manheyt er begie 
Hernach bey seynem leben 

Wie das dick mancher stoltzer man 
Bey Hertzog Ernste gut gewan 
Nach manheyt begund er streben 
Wie milt vnd auch von edlem stam 
Vnd tugenthaft er were 
So lang bifs er ein ende nam 
Der edel Fürst so here 
Wollen wir lassen sonder hafs 
Schenckt ein vnd gebt mir zu trincken 
Sing ein ander der es kund bafs. 

Gedruckt zu Nürnberg durch Kunegund Hergotin. 
(24 blätter klein octav, die letzte seile leer.) 

VIER SPRÜCHE VON HANS FOLZ. 

In loelchen jahrzehenden des fünf zehnten Jahrhunderts 
Hans Folz, barbierer zu Nürnberg, gelebt und gedichtet 
habe, läßt sich einstweilen mit voller genauigkeit nicht be- 
stimmen ; jedesfalls, da einer seiner Sprüche ein ereignis von 
1447 erzählt {Altd. Mus. 2, 319), nach diesem jähre, und 
wahrscheinlich noch 1482, da die gedruckte ausgäbe seines 
Spruches von der pestilencz, der ganz wie eine gelegenheits- 
schrift aussieht, mit diesem datum bezeichnet ist. die be- 



